Komisijos nuomonė pagal EB sutarties 251 straipsnio 2 dalies trečios pastraipos c punktą apie Europos Parlamento pasiūlytus pakeitimus Tarybos bendrojoje pozicijoje dėl pasiūlymo priimti Europos parlamento ir Tarybos REGLAMENTĄ iš dalies keičiantį Tarybos reglamentą (EEB) Nr. 3922/91 dėl techninių reikalavimų ir administracinės tvarkos suderinimo civilinės aviacijos srityje (ES-OPS) IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį /* KOM/2006/0591 galutinis - COD 2000/0069 */





[pic] | EUROPOS BENDRIJŲ KOMISIJA | Briuselis, 10.10.2006 KOM(2006) 591 galutinis 2000/0069 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą apie Europos Parlamento pasiūlytus pakeitimus Tarybos bendrojoje pozicijoje dėl pasiūlymo priimti EUROPOS PARLAMENTO IR TARYBOS REGLAMENTĄ iš dalies keičiantį Tarybos reglamentą (EEB) Nr. 3922/91 dėl techninių reikalavimų ir administracinės tvarkos suderinimo civilinės aviacijos srityje (ES-OPS) IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2000/0069 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą apie Europos Parlamento pasiūlytus pakeitimus Tarybos bendrojoje pozicijoje dėl pasiūlymo priimti EUROPOS PARLAMENTO IR TARYBOS REGLAMENTĄ iš dalies keičiantį Tarybos reglamentą (EEB) Nr. 3922/91 dėl techninių reikalavimų ir administracinės tvarkos suderinimo civilinės aviacijos srityje (ES-OPS) 1. ĮVADAS EB sutarties 251 straipsnio 2 dalies trečios pastraipos c punkte numatyta, kad Komisija pateikia savo nuomonę dėl Europos Parlamento pakeitimų, pasiūlytų per antrąjį svarstymą. Komisija toliau pateikia savo nuomonę apie Parlamento pasiūlytus pakeitimus. 2. Pagrindiniai faktai Pasiūlymo perdavimo Europos Parlamentui ir Tarybai data (dokumentas KOM(2000)121 galutinis – 2000/0069 COD) | 2000 m. kovo 24 d. | Ekonomikos ir socialinių reikalų komiteto nuomonė pateikta: | 2000 m. gruodžio 19 d. | Europos Parlamento pirmosios nuomonės pateikimo data, pirmasis svarstymas: | 2001 m. sausio 18 d | Iš dalies pakeisto pasiūlymo perdavimo Europos Parlamentui ir Tarybai data (dokumentas KOM(2002)30 galutinis – 2000/0069 COD) | 2002 m. vasario 4 d. | Europos Parlamento antrosios nuomonės pateikimo data, pirmasis svarstymas | 2002 m. rugsėjo 3 d. | Pataisyto iš dalies pakeisto pasiūlymo perdavimo Europos Parlamentui ir Tarybai data (dokumentas KOM(2004)73 galutinis – 2000/0069 COD) | 2004 m. vasario 12 d. | Tarybos bendrosios pozicijos priėmimo data | 2006 m. kovo 14 d. | Europos Parlamento nuomonės pateikimo data, antrasis svarstymas: | 2006 m. liepos 5 d. | 3. PASIūLYMO TIKSLAS - 1989 m. rengiant antrąjį oro susisiekimo liberalizavimo paketą Taryba ir Komisija susitarė, kad Bendrijos oro susisiekimo politikoje taip pat turėtų būti atsižvelgta į civilinei aviacijai taikomų reglamentuojamųjų teisės aktų suderinimą, siekiant išlaikyti aukštą aviacijos saugos lygį ir užtikrinti sąžiningą oro vežėjų konkurenciją . Tokiomis aplinkybėmis Bendrija priėmė Reglamentą Nr. 3922/91 dėl techninių reikalavimų ir administracinės tvarkos suderinimo civilinės aviacijos srityje, kad būtų nustatytos ir nuolat atnaujinamos suderintos orlaivių projektavimo, gamybos, eksploatavimo ir priežiūros bei šias užduotis atliekančių darbuotojų ir organizacijų taisyklės. - Be to, minėto pasiūlymo iš dalies pakeisti Reglamentą Nr. 3922/91 tikslas yra nustatyti visoje Bendrijoje taikomas technines nuostatas ir suderinti nuostatas, susijusias su komerciniuose pervežimuose oru naudojamų orlaivių eksploatavimu. 4. Komisijos nuomonė dėl Parlamento priimtų pakeitimų Komisija gali visiškai pritarti visiems Europos Parlamento antrojo svarstymo metu priimtiems pakeitimams. Šie pakeitimai – kompromisų, dėl kurių susitarė Europos Parlamentas ir Taryba, siekdami priimti reglamentą antrojo svarstymo metu, rezultatas. Šiais pakeitimais pritariama Komisijos pasiūlyme išdėstytam požiūriui ir atkreipiamas dėmesys į Komisijos susirūpinimą dėl skrydžio laiko ribojimo (SLR) ir orlaivio įgulos. 19 pakeitimas, susijęs su atžangos neleistinumo sąlyga: šiuo pakeitimu įvedama nauja konstatuojamoji dalis siekiant pabrėžti, kad priėmus naująjį reglamentą neturėtų sumažėti aviacijos sauga valstybėse narėse, kuriose jau egzistuoja aukšti standartai, nepriklausomai nuo to, ar jie yra nustatyti teisės aktuose, ar dėl jų buvo susitarta kolektyviniame susitarime. 20 pakeitimas, susijęs su moksliniu ir medicininiu įvertinimu : šia iš dalies pakeista konstatuojamąja dalimi (įsigaliojus reglamentui) laikotarpis, per kurį reikėtų atlikti su skrydžiais ir darbo laiko apribojimais bei poilsio reikalavimais susijusių nuostatų, o taip pat, atitinkamai, ir su orlaivių įgulomis susijusių nuostatų mokslinį ir medicininį įvertinimą, sutrumpinamas nuo 3 iki 2 metų. 21 pakeitimas, susijęs su naktį krovinius skraidinančiais oro vežėjais : šiuo pakeitimu įvedama nauja konstatuojamoji dalis siekiant išspręsti tai, kad skubioms naktinėms krovinių pervežimo paslaugoms ir paslaugų teikėjams būdingos budėjimo ir darbo laiko sąlygos nebuvo įtrauktos į pirminį Komisijos pasiūlymą ir Europos Parlamento ataskaitą pirmojo svarstymo metu. 22 pakeitimas, susijęs su moksliniu ir medicininiu Q ir O poskyrių įvertinimu : šiuo pakeitimu įvedama nauja konstatuojamoji dalis, kurioje teigiama, kad EASA turėtų atlikti Q poskyrio, o jei reikia, tai ir O poskyrio, mokslinį ir medicininį įvertinimą, kuriuo remdamasi Komisija turėtų, jei būtina, nedelsdama paruošti ir pateikti pasiūlymus iš dalies pakeisti atitinkamas technines nuostatas. 23 pakeitimas, susijęs su orlaivio įgulos laisvu judėjimu Bendrijos teritorijoje: šiuo pakeitimu įvedama nauja konstatuojamoji dalis, kurioje pabrėžiama svarba toliau tęsti orlaivio įgulos mokymo reikalavimų suderinimą siekiant dar labiau palengvinti orlaivių įgulos personalo laisvą judėjimą bendrojoje rinkoje. 24 pakeitimas: šiuo pakeitimu nustatoma, kad EASA atlieka III priedo Q poskyrio nuostatų ir, tik „ jei reikia “, O poskyrio nuostatų mokslinį ir medicininį įvertinimą. 16 ir 25 pakeitimai: šiais pakeitimais nustatoma, kad EASA padeda Komisijai rengiant taikomų „ O poskyrio ir “ Q poskyrio techninių nuostatų pakeitimų pasiūlymus. Siekiant sutarimo dėl kompromisų, procesas palengvėjo po to, kai Komisija 2006 m. liepos mėn. Europos Parlamento plenarinės sesijos metu padarė pranešimą (žr. priedą). 5. Išvada Iš šių pakeitimų matyti, kad tarp institucijų yra pasiektas kompromisas. Visumoje jie yra susiję su Komisijos pasiūlymą palaikančiais tikslais ir todėl Komisija apie pirmiau išdėstytus pakeitimus gali pateikti palankią nuomonę. Atsižvelgdama į EB sutarties 250 straipsnio 2 dalį, Komisija iš dalies keičia savo pasiūlymą, kaip išdėstyta pirmiau. Priedas: Komisijos pareiškimas 2006 m. liepos 4 d. Parlamento plenarinėje sesijoje MOKSLINIS IR MEDICININIS O IR Q POSKYRIŲ ĮVERTINIMAS Komisijos pranešimas: „Komisija patvirtina, kad 8a straipsnio 1 dalyje minėtas mokslinis ir medicininis O ir Q poskyrių įvertinimas apims „žmonių elgesio avarinių situacijų metu“ klausimus ir su jais susijusius kompetencijos reikalavimus. Komisija taip pat patvirtina, kad jei Europos aviacijos saugos agentūrai (EASA) atlikus įvertinimą paaiškės, jog reikėtų pakeisti reglamentą, įskaitant jo III priedą, ji ketina tuo tikslu nedelsiant pateikti atitinkamus pasiūlymus“.